Man gevonnis oor student se moordArgieffoto Zolile Mfeketho (20) is Dinsdag in die Port Elizabeth-streekhof gevonnis in verband met die moord op ŉ student aan die Nelson Mandela-Universiteit. Asadullah Ajimudin (19) is in Augustus met ŉ krieketkolf aangerand by sy huis in Summerstrand. Hy het gelê en slaap toe inbrekers toegeslaan het. Mfeketho is in September 2016 in hegtenis geneem op aanklag van roof met verswarende omstandighede. Kol. Priscilla Naidu, woordvoerder van die polisie, het gesê Mfeketho is tot 18 jaar tronkstraf gevonnis. Hy is skuldig bevind op aanklag van roof met verswarende omstandighede, maar nie op aanklag van moord nie. Hy het skuld beken op aanklag van roof, maar ontken dat hy die student vermoor het. Niemand anders is in verband met die voorval in hegtenis geneem nie, het Naidu bygevoeg.